**AVALIASAUN IDA BA PRESTASAUN SERVICOS PLANEAMENTU FAMILIAR HO BASE IHA COMMUNIDADE IHA TIMOR-LESTE**

*Jennifer Berthiaume*

*With Mary Anne Mercer****,*** *Susan Thompson, and Marisa Harrison*

**MARCH 2011**

**Sumario Executivo**

Maski estadu de saude populasaun Timor Leste hetan impktus makas husi historia okupasaun Indonesia, maibe konflitus no difikulades ekonomia no social mos afeta makas ba inan no labarik sira kontinua kontribui ba resultadu saude nebe la favorable. Taxa morbididades materna no infantil as nafatin no um terzo husi inan sira nebe iha idade reprodutiva laiha meus atu alkansa sira nia planu ba planeamentu familiar. Iha 2008, Ministerio da Saude (MdS) implementa ona Servico Intergaradu Saude Comunitaria (SISCa) atu responde ba menus infraestrutura nebe prevene utilizasaun servicos de saude ba komunidades iha areas remotas no atu hasa’e kobertura programas saude, inklui provisaun planeamentu familiar.

Objetivu husi avaliasaun ne’e maka atu determina efektivitas SISCa in provisaun servicos no akonselamentu planeamentu familiar. Observasaun halao tiha ona iha postu SISCa sia iha regiaun Ermera, Manatuto no Aileu. Fatin hirak ne’e hetan suporta husi ONG (Ogranizasaun Nao-Governmetal) Health Alliance International (HAI), Timor-Leste Asistencia Integradu Saude (TAIS), Services for the Health in Asian and African Regions (SHARE) and Marie Stopes International (MSI). Iha SISCa ida-ida, ami halo interevista semi-structure ba provedores servicos no Promotor Saude Familia (PSF) 1-2 atu hetan imformasaun kona ba provisaun servicos planeamento familiar no interevista mos halao ba feto sira husi komunidade 1-2 atu husu sira nia preferensia ba planeamentu familiar. Interevista mos halao ba membru Serivico Saude Distrital (SSD) rua no pesoal hat husi ONG. Avaliasaun uza data obeservasional iha eventu SISCa ida-ida, ho estimasaun numeru ema mai iha SISCa, numeru staff ka pesoal nebe ofrese servicos no servico nebe ofrese ba komunidade.

Importante los atu hatene lolos konsumidores sira nia kunhesimentu husi inisiu kedas. Data hatudu katak maioria feto sira bele indetifika mais ou menus aspetu ida husi planeamentu familiar ka defini saida maka fo espasu oan. Feto nain rua aprende planeamentu familiar husi kolega ida ka membru familia, feto nain lima maka rona planeamentu familiar husi parteira ida iha eventu SISCa, no feto nain nen maka aprende husi infermeiros ka parteira iha Centro da saude. Feto nain hitu maka bele identifika mais ou menus benefisiu ida husi metode planeamentu ida. Maski kuaze feto hotu hatene planeamentu familiar, barak ma la dun iha kunhesimentu ho metode fo espasu oan no uitoan deit maka hetan aksesu ka hakarak atu uza metode planeamentu ida.

Feto sira hato’o sira nia sentimentu tauk atu koalia planeamentu familiar ho parteira ida nebe bele hateten katak sira la hatene buat ida ka beik. Interaksaun negatif ho parteira mos sai nudar impedimentu ida atu uza planeamentu familiar. Feto sira mos sente duvidas atu diskuti planeamentu familiar ho trabalhadores de saude sei la iha kunhesimentu husi sira nia la’en no banin sira. Bareira ida nebe identifika maka distansia viagem ho kondisaun estrada nebe at ho transporte nebe la barak, la dun iha privasidade iha SISCa, fundus nebe insufisiente, no laiha ema atu hare labarik sira nebe inan husik hela iha uma.

Suksesu iha SISCa inklui diseminasaun kunhesimentu ba planeamentu familiar ba komunidades nebe hela dok husi Centra da Saude, utilizasaun SISCa nudar fatin ida atu diskuti kona ba planeamentu familiar no relasaun forte ho feto sira liu husi interaksaun mensal.

Parteira no infermeiros sira hateten katak faktores prinsipal nebe prevene provisaun servico planeamentu familiar iha SISCa maka laiha privasidade iha SISCa, stock-out ba metodus kontrasepsaun, laiha konsistensia iha transportasi ba staff no materiais, kondisaun sanitaria nebe la dun diak atu halao prosedures kuidadus nebe kompleks, menus koordenasaun entre centro da saude ho PSF no Cefe de Suco sira, no influensia post-natalist husi igreja Catolica. Parteira sira hotu hatete katak laiha tempu nebe sufisiente atu fo akonselamentu ba inan sira iha SISCa no maioria hateten iha konflitus entre husik hela ka taka centro da saude atu atende SISCa tamba menus pesoal da saude.

PSF sira maioria hakarak hetan treinamentu planeamentu familiar komprehensif no fiar katak sira bele promove planeamentu familiar iha sira nia visita ba uma isin rua sira. Parteira no infermeiros sira supporta idea atu PSFs sira hahu koalia ho membru komunidade kona ba planeamentu familiar. Feto sira nakloke an ba konversasaun ho PSF sira iha sira nia uma. Desafious ba PSF sira inklui sentimentu katak menus rekunhesimentu husi MdS ba sira nia servico, inkonsistensia iha pagamentu no horario eventu SISCa. PSF sira hakarak involve an iha planeamentu SISCa no hetan oportunidade barak atu halo dialogu ho pesoal saude distrital. Ofrese no monitorizasaun ba insentivos financial ka non-finansial ba PSF sira bele ajuda haforsa forsa de trabalho ne’e.

Inan sira mos dehan katak dala barak sira la kumpriende no mantein kunhesimento kona ba planeamentu familiar wainhira sira koalia ho parteira sira iha fasilidade saude ka iha SISCa no nune’e labele esplika klaru ba sira nia la’en. Desenvolve materiais planeamento familiar no fo inan sira atu lori ba uma bele hamenus inan feto sira nia preokupasaun atu fo informasaun nebe akurat no los ba sira nia membru familia.

Parteira sira mos mensiona katak presensa organizasaun parseirus iha SISCa atu ofrese servico planeamentu familiar halo kaman sira nia servico no bele ofrese kuidadus seluk ba inan sira. Pesoal SSD identifika kbit husi organizasaun sira nebe ajuda ofrese kuidadus diretamente ba inan sira iha komunidade no suporta tomak ba SISCa. Balun mensiona katak sira sei hetan supporta diak liu wainhira ONG ida hela ka iha nia baze iha distrito tamba pesoal SSD bele koalia ho sira kuandu mosu asuntu ruma.

Kuidadus diretamente no haforsa sistema saude maka komponentes importante atu ofrese planeamentu familiar ba inan sira. ONG sira nebe suporta SISCa ne’e komplementaria ba komponente rua ne’e. Pesoal SSD, parteira no infermeiro sira haklaken katak supporta ONG ne’e importante ba implementasaun SISCa no kolaborasaun nebe sira hakarak duni. Utilizasaun expertu ONG nian ho didiak iha akonselamentu planeamentu familiar no provisaun metodus planeamentu familiar ba parteira sira bele hamenus numeru referal nebe presija atu eksekuta no hasa’e prosedur planeamentu familiar nian.

Inan sira labele identifika fatin nebe sira prefere liu atu simu planeamentu familiar, maibe sira temi SISCa, centro da Saude, postu daude no sira nia uma ho rasaun oi-oin. Data nebe rekolha iha avaliasaun ne’e suporta nesesidades ba provisaun planeamentu familiar iha konfigurasaun oi-oin no iha plataforma oin-oin atu asegura katak kuidadus komprehensif liu ba inan sira no sira nia familia.

Baseia ba informasaun nebe halibur ona husi avaliasaun ne’e, tuir mai ne’e rekomendasoens ba Minsterio da Saude Timor Leste no organizasoens seluk nebe servico iha area saude reprodutiva:

1. Kontinua ofrese akonselamentu no metodus planeamentu familiar nudar servico multi-lokasi iha komunidade no centro da saude no integra ho servisos kuidadus saude primaria no hamutuk ho imunizasaun ba labarik sira;
2. Desenvolve informasaun iha formatu ida nebe inan sira bele lori ba uma ho benefisiu planeamentu familiar no esplika metode kontrasepsaun oin-oin nebe disponivel iha Timor Leste, atu inan sira bele iha referensia wainhira diskuti planeamentu familiar ho sira nia la’en no membru familia sira.
3. Fo koragem no motivasaun ba PSF sira nia desempenho liu husi  *feedback* nebe programatiku liu tan, koordenasaun iha preparasaun horario, no dialogu, rekunhesimento no rekompesasaun husi pesoal MdS sira iha formas hanesan fundus doasaun, emprestimu (ka *pinjaman*) no selesaun ba SISCa no PSF ho desempenho diak liu tinan-tinan;
4. Halo modelu pilotu ida ba PSF atu presta promosaun planeamentu familiar durante visita ba inan sira nia uma, talves nudar aksaun atu hadia kualidade kolaborativo iha esforsu atu motiva no fo koragem ba PSF sira;
5. Treina PSF sira atu ofrese informasaun introduktiva kona ba benefisiu husi metode planeamentu familiar ba komunidade iha visita uma mensal atu fo koragem ba inan sira no sira nia la’en ka kabén sira atu hetan atendimento no koalia ho parteira kona planeamentu familiar;
6. Konsidera utilizasaun modelus base-distritu ba ONG sira nebe supporta SISCa atu hadia komunikasaun ho parseirus centro da saude nian no asegura katak iha atuasaun efektif ba asuntus logistika iha sub-distritu.